cyanic-selkie/wikianc huggingface dataset:
নর্মা (তারামণ্ডল)
তারা
চারটি নক্ষত্র জগতে গ্রহের উপস্থিতির কথা জানা গিয়েছে। প্রায় ১৬৪ আলোকবর্ষ দূরে অবস্থিত সূর্যসদৃশ তারা এইচডি ৩৩০০৭৫-কে প্রতি ৩.৪ দিনে একটি উত্তপ্ত বৃহস্পতি প্রদক্ষিণ করে চলেছে। ২০০৪ সালে ঘোষিত হয় যে, এটিই ছিল হার্পস স্পেকট্রোগ্রাফ কর্তৃক আবিষ্কৃত প্রথম গ্রহ। এইচডি ১৪৮১৫৬ হল ১৬৮ ± ৭ আলোকবর্ষ দূরে অবস্থিত একটি তারা। এই তারাটি সূর্য অপেক্ষা সামান্য বৃহত্তর ও উত্তপ্ততর। জানা গিয়েছে যে, মোটামুটি বৃহস্পতির আকার-বিশিষ্ট একটি গ্রহ ২.৮ বছরে এটিকে প্রদক্ষিণ করে চলেছে। এইচডি ১৪৩৩৬১ হল একটি যুগ্ম নক্ষত্র জগৎ, যা গড়ে উঠেছে একটি সূর্যসদৃশ তারা ও একটি অস্পষ্ট লাল বামন তারা নিয়ে। দু’টি তারার মধ্যবর্তী দূরত্ব ৩০.৯ জ্যোতির্বৈজ্ঞানিক একক। বৃহস্পতির ভরের মোটামুটি তিন গুণ ভর-যুক্ত একটি গ্রহ প্রতি ১০৫৭ ± ২০ দিনে উজ্জ্বলতর তারাটিকে প্রদক্ষিণ করে চলেছে। এইচডি ১৪২৪১৫ প্রায় ১১৩ আলোকবর্ষ দূরে অবস্থিত। এই নক্ষত্র জগতে বৃহস্পতির আকার-বিশিষ্ট একটি গ্রহ ৩৮৬ দিনে তারাটিকে প্রদক্ষিণ করছে।
গভীর আকাশের বস্তু
আকাশগঙ্গা ছায়াপথে এটির অবস্থানের জন্য নর্মা তারামণ্ডলের মধ্যে নক্ষত্র স্তবক সহ অনেকগুলি গভীর আকাশের বস্তু দেখা যায়। এর মধ্যে আটটি মুক্ত স্তবক দূরবীন যন্ত্রের মাধ্যমে দেখা যায়। নর্মার অন্তর্গত মুক্ত স্তবকগুলির মধ্যে উজ্জ্বলতমটি হল এনজিসি ৬০৮৭। এটির আপাত মান ৫.৪। আলফা সেন্টাউরি ও জেটা এরির মধ্যবর্তী স্থানে তারামণ্ডলের দক্ষিণপূর্ব কোণে এটি অবস্থিত। মনে করা হয় যে এটি ১০০ মিলিয়ন বছর পুরনো, প্রায় ৩,৩০০ আলোকবর্ষ দূরে বস্থিত এবং এটির ব্যাস প্রায় ১৪ আলোকবর্ষ। এটির উজ্জ্বলতম সদস্যটি হল সেফেইড বিষম এস নর্মি। পিছনের একটি সমৃদ্ধ নক্ষত্র ক্ষেত্র এটির স্পষ্টতা হ্রাস করেছে, যদিও ১৫০x বিবর্ধনে ১০ সেন্টিমিটার দূরবীন যন্ত্রে প্রায় ৩৬টি সদস্য তারা দৃশ্যমান হয়। কাপা নর্মির ০.৪° উত্তরে অবস্থিত এনজিসি ৬০৬৭। এটির আপাত মান ৫.৬। যদিও একটি সমৃদ্ধ নক্ষত্র ক্ষেত্রের মধ্যে পড়ায় এটিও অস্পষ্ট দেখায়। মনে করা হয় যে এটি প্রায় ১০২ মিলিয়ন বছর পুরনো এবং ৮৯১ সৌর ভর-যুক্ত। দুই সেফেইড বিষম—কিউজেড নর্মি ও ভি৩৪০ নর্মি—স্তবকের সদস্য হিসেবে চিহ্নিত হয়েছে। অস্পষ্টতর মুক্ত স্তবকগুলির মধ্যে অন্যতম এনজিসি ৬১৩৪, এনজিসি ৬১৬৭, এনজিসি ৬১১৫, এনজিসি ৬০৩১ ও এনজিসি ৫৯৯৯। এনজিসি ৬১৩৪ পৃথিবী থেকে ৪,০০০ আলোকবর্ষ দূরে অবস্থিত এবং এটির একাঙ্গীভূত আমাত মান ৭.২। এনজিসি ৬১৬৭-র আপাত মান ৬.৭। এনজিসি ৬১১৫ গামা নর্মির কাছে অবস্থিত।
প্রায় ৪,৯০০ আলোকবর্ষ দূরে শেপলি ১ (বা পিকে ৩২৯+০২.১) নামে একটি গ্রহীয় নীহারিকা অবস্থিত। এটি সু-বলয় নীহারিকা নামে সমধিক পরিচিত। এই নীহারিকাটি আপাত দৃষ্টিতে বলয়াকৃতি হলেও মনে করা হয় যে প্রকৃতপক্ষে এটি সিলিন্ডারের আকৃতিবিশিষ্ট এবং সরাসরি পৃথিবীর অভিমুখী। প্রায় ৮,৭০০ বছর পুরনো এই নীহারিকাটি গামা১ নর্মির প্রায় পাঁচ ডিগ্রি পশ্চিম-উত্তরপশ্চিমে অবস্থিত। এটির একাঙ্গীভূত আপাত মান ১৩.৬ এবং গড় পৃষ্ঠতল উজ্জ্বলতা ১৩.৯। এই নীহারিকার কেন্দ্রীয় তারাটি হল একটি শ্বেত বামন, যার আপাত মান ১৪.০৩। এমজেড ১ হল একটি দ্বিমেরু-বিশিষ্ট গ্রহীয় নীহারিকা। মনে করা হয় এটির আকৃতি পৃথিবীর পর্যবেক্ষকদের সম্মুখে একটি কোণে কাত হয়ে থাকা বালিঘড়ির ন্যায় এবং এটির দূরত্ব প্রায় ৩,৫০০ আলোকবর্ষ। পিঁপড়ের সঙ্গে আকারগত সাদৃশ্যের কারণে এমজেড ৩-কে বলা হয় পিপীলিকা নীহারিকা। এটির আকার জটিল। এটিতে অন্তত চারটি বহির্মুখী জেট ও দু’টি বৃহৎ লতি দেখা যায়।
পৃথিবী থেকে প্রায় ২০০ মিলিয়ন আলোকবর্ষ দূরে ০.০১৬ লাল সরণে অবস্থান করছে আবেল ৩৬২৭; যেটি নর্মা স্তবক নামেও পরিচিত। এটি সর্বাধিক ভরযুক্ত জ্ঞাত ছায়াপথ স্তবকগুলির অন্যতম, যার ভর স্তবকের গড় ভরের তুলনায় দশ গুণ বেশি। এই কারণে তাত্ত্বিকভাবে আবেল ৩৬২৭-কে মহা-আকর্ষক অর্থাৎ স্থানীয় গোষ্ঠী, কন্যা মহাস্তবক ও হাইড্রা-সেন্টাউরাস মহাস্তবককে এটির অবস্থানে ৬০০-১০০০ কিলোমিটার/সেকেন্ড বেগে আকর্ষণকারী একটি ভারী বস্তু মনে করা হয়।
উল্কাবৃষ্টি
অপেক্ষাকৃতভাবে দুর্বল উল্কাবৃষ্টি গামা নর্মিডসের (জিএনও) রশ্মিবিকিরণ কেন্দ্র গামা২ নর্মি তারাটির কাছে। এটি সাধারণত সক্রিয় থাকে মার্চ মাসের ৭ থেকে ২৩ তারিখ পর্যন্ত এবং সর্বোচ্চ বিন্দুতে পৌঁছায় ১৫ মার্চ তারিখে।
ইনসাইড নামিবিয়া
ইনসাইড নামিবিয়া নামিবিয়ার একটি মাসিক সাময়িকী। ম্যাগাজিনটি প্রথম সেপ্টেম্বর ২০০৪ সালে প্রকাশিত হয়েছিল। এর সদর দফতর উইন্ডহোকে। এটি বর্তমানে রাজনৈতিক, অর্থনৈতিক ও সামাজিক বিষয়কে অন্তর্ভুক্ত করে। এর সম্পাদনা এবং মালিকানায় রয়েছেন তাঙ্গেনি আমুপাধি। ইনসাইড নামিবিয়া সরকারের সমালোচনা করে বলে মনে করা হয়। এর রাজনৈতিক কভারেজ বেশ কয়েকটি সাংবাদিকতার পুরস্কার পেয়েছে।
শুভেচ্ছা ক্রীড়ার অ্যাথলেটিক্স
border|100px|right চতুর্বর্ষীয় গুডউইল গেমস প্রতিযোগিতায় অ্যাথলেটিক্স অন্যতম ক্রীড়া ছিল। পাঁচটি গুডউইল গেমসের প্রতিটিতে অ্যাথলেটিক্স প্রতিযোগিতা অনুষ্ঠিত হয়েছিল। ২০০৫ সালের গেমসের সংস্করণ বাতিল হওয়ায় ২০০১ সালে গেমসে চূড়ান্ত অ্যাথলেটিক্স ইভেন্ট অনুষ্ঠিত হয়েছিল।
রত্ন রাজ্যলক্ষ্মী ক্যাম্পাস
রত্ন রাজ্যলক্ষ্মী ক্যাম্পাস ( रत्न राज्यलक्ष्मी क्याम्पस  ) সাধারণত আরআর(RR) ক্যাম্পাস নামে পরিচিত। এটি মানবিক ও সামাজিক বিজ্ঞান বিষয়ে অধ্যয়নের জন্য অন্যতম বৃহত্তম কলেজ যা ত্রিভুবন বিশ্ববিদ্যালয়ের (TU) অন্তর্ভুক্ত। এখানে স্নাতক এবং স্নাতকোত্তর স্তর চালু আছে। কলেজটির নামকরণ করা হয় তৎকালীন রাজা মহেন্দ্র বীর বিক্রম শাহ দেবের দ্বিতীয় স্ত্রী রানী রত্ন রাজ্যলক্ষ্মী দেবী শাহের নামের অনুযায়ী।
অবস্থান
রত্ন রাজ্যলক্ষ্মী ক্যাম্পাসটি প্রদর্শনী মার্গা, কাঠমান্ডু, নেপালে অবস্থিত। এটি ৮ রোপানি জমির উপর অবস্থিত।
ইতিহাস
ঐতিহাসিকদের মতে, রত্ন রাজ্যলক্ষ্মী ক্যাম্পাসটি ৪ ভাদ্র, ২০১৮ বিক্রম সংবৎ অব্দে পুতলী সড়কের গুঠি সংস্থার ভবনে তিন জন ছাত্রী নিয়ে প্রতিষ্ঠিত হয়েছিল। শুরুতে এই ক্যাম্পাসটির নাম ছিল রত্ন রাজ্যলক্ষ্মী গার্লস কলেজ। রত্ন রাজ্যলক্ষ্মী ক্যাম্পাস কাঠমান্ডু মেট্রোপলিটন শহরের প্রদর্শনী মার্গে অবস্থিত। এই অঞ্চলটি নেপালি জাতির প্রাণকেন্দ্র । এটি প্রায় ৮ রোপানি জমি পরিমাণ জায়গা দখল করে আছে। এটির পূর্বে প্রদর্শনী সড়ক, পশ্চিমে অদ্বৈত মার্গা এবং উত্তরে কাঠমান্ডু মডেল হাসপাতাল এবং দক্ষিণে আইন ক্যাম্পাস অবস্থিত।
তখনকার দিনে শুধু প্রভাতি শিফটে ক্লাস হতো। এটি মানবিক ও সামাজিক বিজ্ঞানের বিভিন্ন বিষয়ের সাথে ইন্টারমিডিয়েট অফ আর্টসের কোর্স অফার করে। কাঠমান্ডু উপত্যকার সম্ভ্রান্ত পরিবারের মেয়েরা এখানে শিক্ষা লাভ করার সুযোগ পেত। গার্লস কলেজের সময়ে এটি ২০২১ বিক্রম সংবৎ অব্দে-এ এটি বিএ স্তরে উন্নীত হয়। কলেজের অবস্থান ২০২৪ বিক্রম সংবৎ অব্দে-এ পুতলী সড়ক থেকে প্রদর্শনী মার্গায় স্থানান্তরিত করা হয়েছিল। এখানে এটি মানবিক ও সামাজিক বিজ্ঞানের বিভিন্ন ক্ষেত্রে অমূল্য জ্ঞান সরবরাহ করে এবং এখনো  পর্যন্ত স্থায়ীভাবে গর্বের সাথে দাঁড়িয়ে আছে। ২০২৪ বিক্রম সংবৎ অব্দে থেকে, রত্ন রাজ্যলক্ষ্মী গার্লস কলেজ ত্রিভুবন বিশ্ববিদ্যালয়ের অধিভুক্ত হয়। ২০২৫ বিক্রম সংবৎ অব্দে এটি একটি মাল্টিপল কলেজে পরিণত হয়েছিল। কারণ এটি মানবিক কোর্সের সাথে ম্যানেজমেন্ট প্রোগ্রাম যুক্ত করেছিল। এটি ২০৩০ বিক্রম সংবৎ অব্দে পর্যন্ত ম্যানেজমেন্ট প্রোগ্রাম চালায়।
পাঠ্যধারা
আরআর ক্যাম্পাস গত ছয় দশক ধরে অবিরামভাবে মানবিক ও সামাজিক বিজ্ঞানের ১৫টি ভিন্ন বিভাগ পরিচালনা করে আসছে। আরআর ক্যাম্পাস মূলত নেপালি, ইংরেজি,অর্থনীতি, রাষ্ট্রবিজ্ঞান, ইতিহাস, ভূগোল, গার্হস্থ্য বিজ্ঞান, গণিত, সঙ্গীত, মনোবিজ্ঞান, জনসংখ্যামিতি, সমাজবিজ্ঞান এবং নৃবিজ্ঞান, সাংবাদিকতা এবং গণযোগাযোগ, এবং গ্রামীণ উন্নয়ন ইত্যাদি বিষয়ে পাঠদান করে আসছে।
রত্ন রাজ্যলক্ষ্মী ক্যাম্পাস বিভিন্ন ধরনের স্নাতক এবং স্নাতকোত্তর স্তরের কোর্স অফার করে:
ছিটমহল ও এক্সক্লেভ
thumb|C হলো A-র ছিটমহল এবং B-এর এক্সক্লেভ। thumb|C হলো B-এর এক্সক্লেভ কিন্তু A-র ছিটমহল নয় যেহেতু এটি D-এর সাথেও সীমানা ভাগ করে। ছিটমহল বা এনক্লেভ হলো একটি অঞ্চল যা সম্পূর্ণভাবে অন্য রাষ্ট্র বা সত্ত্বা দ্বারা আবদ্ধ। আঞ্চলিক পানির মধ্যেও ছিটমহল থাকতে পারে। ছিটমহল শব্দটি কখনো কখনো অন্য রাষ্ট্র দ্বারা কেবল আংশিকভাবে আবদ্ধ অঞ্চলকে বোঝানোর জন্য ব্যবহৃত হয়। সম্পূর্ণভাবে ছিটমহলিকৃত সার্বভৌম রাষ্ট্র ভ্যাটিকান সিটি ও সান মারিনো, ইতালি দ্বারা ছিটমহলিকৃত, এবং লেসোথো, দক্ষিণ আফ্রিকা দ্বারা ছিটমহলিকৃত।
এক্সক্লেভ হলো একটি রাষ্ট্র বা অঞ্চলের একটি অংশ যা চারিদিকের বিদেশি অঞ্চলের দ্বারা মূল অংশ থেকে ভৌগলিকভাবে বিচ্ছিন্ন। অনেক এক্সক্লেভ আবার ছিটমহলও হতে পারে, কিন্তু সবক্ষেত্রে নয়। একটি এক্সক্লেভ একের অধিক রাষ্ট্র দ্বারা আবদ্ধ হতে পারে। আজারবাইজানি এক্সক্লেভ নাখচিভান একটি এক্সক্লেভের উদাহরণ যা এক ছিটমহল নয়, কারণ এটি আর্মেনিয়া, তুরস্ক, ও ইরানের সঙ্গে সীমানা রচনা করে।
আধা-ছিটমহল ও আধা-এক্সক্লেভ হলো এমন অঞ্চল, যার কাছে এক অনাবদ্ধ সমুদ্র সীমান্ত (যা আন্তর্জাতিক পানির সঙ্গে সংলগ্ন) না থাকলে এক ছিটমহল বা এক্সক্লেভে পরিণত হতো।  ছিটমহল ও আধা-ছিটমহল স্বাধীন রাষ্ট্র হিসেবে বিদ্যমান হতে পারে (মোনাকো, গাম্বিয়া, ও ব্রুনাই হলো আধা-ছিটমহল), কিন্তু এক্সক্লেভ ও আধা-এক্সক্লেভ সর্বদাই এক সার্বভৌম রাষ্ট্রের অংশ (যেমন কালিনিনগ্রাদ, রাশিয়ার একটি আধা-এক্সক্লেভ)।
বৈশিষ্ট্য
বিভিন্ন ঐতিহাসিক, রাজনৈতিক, ও ভৌগোলিক কারণের জন্য ছিটমহল বিদ্যমান। যেমন, ইউরোপের সামন্ততন্ত্রে কোনো ভূসম্পত্তির মালিকানাকে ক্রয়-বিক্রয় বা বংশপরম্পরার মাধ্যমে কখনো স্থানান্তিত বা বিভাজিত করা হত, এবং এরকম ভূসম্পত্তি অন্যান্য ভূসম্পত্তির দ্বারা আবদ্ধ থাকত বা আবদ্ধ হয়ে যেত। বিশেষত, পবিত্র রোমান সাম্রাজ্যের ক্ষেত্রে এই সমস্যা উনবিংশ শতাব্দী পর্যন্ত টিকে ছিল, এবং এই ভূসম্পত্তিগুলি সার্বভৌম রাষ্ট্রের বিভিন্ন বৈশিষ্ট্যের বহিঃপ্রকাশ ঘটাত। ১৮৬৬ সালের আগে একা প্রুশিয়ারই ২৭০-এর বেশি বিচ্ছিন্ন অংশ ছিল।
অন্য দেশের ছিটমহলে বাস করতে গেলে অনেকক্ষেত্রেই সমস্যা দেখা দেয়, যেমন উত্তরণ অধিকার, মাল আমদানি, মুদ্রা, বিভিন্ন পরিষেবা, ইত্যাদি। সুতরাং, সময়ের সঙ্গে ছিটমহলদের অবসান ঘটানো হয়। যেমন: ১ আগস্ট ২০১৫-এ বাংলাদেশ ও ভারত সরকারের মধ্যে স্থল সীমানা চুক্তির ফলে তৎকালীন জাতীয়-স্তরের ছিটমহলের দুই-তৃতীয়াংশের অবসান ঘটানো হয়েছিল এবং ১৬২টি প্রথম-ক্রমের ছিটমহল (৫১টি বাংলাদেশী ও ১১১টি ভারতীয়) দেশদুটির মধ্যে স্থানান্তরিত হয়েছিল। এই স্থানান্তরের ফলে অপর দুই ডজন দ্বিতীয়-ক্রমের ছিটমহল এবং একটি তৃতীয়-ক্রমের ছিটমহলের কার্যত অবসান ঘটেছিল এবং মোট ১৯৭টি বাংলাদেশ-ভারত ছিটমহলের স্থানান্তরিত হয়েছিল। ঐ ছিটমহলের বাসিন্দাগণ দাবি করেছিলেন যে তাঁরা কার্যত রাষ্ট্রহীন হয়ে পড়েছিলেন। কেবলমাত্র বাংলাদেশের দহগ্রাম ইউনিয়ন ছিটমহল অবস্থায় রয়ে গিয়েছে।
বার্লে শহরের ক্ষেত্রে নেদারল্যান্ডস ও বেলজিয়াম ছিটমহল ব্যবস্থা বহাল রাখার সিদ্ধান্ত রেখেছিল। যেহেতু নেদারল্যান্ডস ও বেলজিয়াম উভয়ই ইউরোপীয় ইউনিয়ন ও শেঙ্গেন অঞ্চলের সদস্য, সেহেতু দেশদুটির মধ্যে প্রায় বিনা বাধায় ব্যক্তি, মাল, ও পরিষেবা স্থানান্তর সম্ভব।
অ্যালিস নীল
অ্যালিস ব্লু বা অ্যালিস নীল হলো নভোনীল বা আসমানি রংয়ের কিছুটা হালকা একটি সাদারূপ আভা যা থিয়োডোর রুজভেল্টের কন্যা অ্যালিস রুজভেল্ট লংওয়ার্থের পছন্দের রঙ ছিল এবং এটি মার্কিন যুক্তরাষ্ট্রের ফ্যাশন রুচিবোধ জাগিয়ে তুলেছিলো।
লংওয়ার্থের সিগনেচার গাউন দ্বারা অনুপ্রাণিত হয়ে সৃষ্টি হয়েছিলো তুমুল জনপ্রিয় গান "অ্যালিস ব্লু গাউন"। সংগীতটি ১৯৪০ সালে আনা নেগাল এবং রে মিলান্ড অভিনীত একটি ছবির জন্য তৈরি করা হয়েছিল।
মার্কিন যুক্তরাষ্ট্রের নৌবাহিনী কর্তৃক রঙটি "ইউএসএস থিওডোর রুজভেল্টে" পদসম্মান এবং ভূষণের জন্য নির্দিষ্ট করা হয়েছে। "অ্যালিস ব্লু" মূল ১৯৮৭ এক্স১১ রঙের নামগুলোর মধ্যে একটি যা ওয়েব বিনির্মানে রঙ বর্ণনার ভিত্তি হয়ে ওঠেছে।
সরাইপালি
সরাইপালি ভারতের ছত্তিসগড় রাজ্যের মহাসমুন্দ জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৪৮ মিটার (৮১৩ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে সরাইপালি শহরের জনসংখ্যা হল ১৭,০৭৫ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে সরাইপালি এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
মাইজদী
মাইজদী হলো দক্ষিণ-পূর্ব বাংলাদেশের একটি শহর। এটি চট্টগ্রাম বিভাগের নোয়াখালী জেলায় অবস্থিত। এটি নোয়াখালী জেলার প্রশাসনিক কেন্দ্র এবং এর প্রধান শহর। এটি আবার মাইজদী কোর্ট টাউন হিসেবেও পরিচিত। এটি ৯টি ওয়ার্ড এবং ৩৬টি মহল্লা নিয়ে গঠিত। এটির এলাকা ১২.৬১ কিমি২।
ইতিহাস
নোয়াখালী শহরের পুরাতন নাম ছিল সুধারাম। সাগর থেকে প্রায় দুই মাইল দূরে নোয়াখালী খালের পশ্চিম তীরে সুধারাম জেলার সদরের অবস্থান ছিল। ১৮২১ সালে ভুলুয়া জেলার দায়িত্বে নিযুক্ত যুগ্ম ম্যাজিস্ট্রেটের সদর দপ্তর হিসেবে সুধারাম মনোনীত হয়। সুধারাম নামটি সুধলিয়ারাম মজুমদার নামক ব্যক্তির নাম থেকে নেওয়া হয়; সুধলিয়ারাম একজন সমৃদ্ধ ব্যবসায়ী এবং দাতা ছিলেন, যিনি তার নামে একটি বিশাল দিঘি খনন করেছিলেন। ১৮৭৬-এ পৌরসভা গঠন করা হয় এবং ১৯০১-এ জনসংখ্যা ছিল প্রায় ৬৫২০। সেই সময় এখানে গ্রাম্য বাজার, কিছু সরকারি কার্যালয় এবং আবাসিক ভবন ছাড়া অন্য কিছুই ছিল না। ১৮৯৩-তে ঘূর্ণিঝড়ে এগুলি পুরোপুরিভাবে ধ্বংস হয়ে যায়। পরে এখানে ভবনগুলি মজবুতভাবে নির্মাণ করা হয়। সেখানে একটি মঞ্চ, বিলিয়ার্ড রুম, এবং গ্রন্থাগার, ছোট টাউন হল, এবং সার্কিট হাউস নির্মিত হয়। সুধারামের ট্যাংক থেকে পানীয় জল সরবরাহ করা হত। শহরটি লাকসামের সাথে রেলপথের মাধ্যমে সংযুক্ত ছিল, এবং জাহাজগুলো এখান থেকে দ্বীপ এবং বরিশাল পর্যন্ত চলাচল করত।
১৯৪৮ সালে যখন উপজেলা সদর দফতর মেঘনা গর্ভে বিলীন হয়ে যায়, তখন তা ৮ কিলোমিটার উত্তরে সরিয়ে ১৯৫০ সালে জেলার সদর দপ্তর অস্থায়ীভাবে মাইজদীতে স্থানান্তর করা হয়। নোয়াখালী শহর যখন ভেঙ্গে যাচ্ছিল তখন মাইজদী মৌজায় ধান ক্ষেত আর খোলা প্রান্তরে পুরাতন শহরের ভাঙ্গা অফিস আদালত গুলো এখানে এনে স্থাপন করা হয় এবং ১৯৫৩ সালে শহরের পুরনো এলাকা কালিতারা, সোনাপুর ও মাইজদীসহ কাদির হানিফ ইউনিয়নের কয়েকটি মৌজা নিয়ে গেজেট বিজ্ঞপ্তিতে নোয়াখালী পৌর এলাকা ঘোষণা করা হয়। শহরের প্রাণ কেন্দ্রে প্রায় ষোল একর জুড়ে কাটা হয় এক বিশাল দীঘি। লোক মুখে প্রচলিত হয় বড় দীঘি নামে। সে দীঘির চতুর্দিকে চক্রাকারে বানানো হয় ইট সুরকীর রাস্তা। সে রাস্তাকে ঘিরে বাংলো আকৃতিতে তৈরী হয় সরকারি সব দপ্তর। এই দীঘিটি ব্যবহৃত হত মূলতঃ শহরের জলাধার হিসেবে, দীঘিতে পাম্প লাগিয়ে বিভিন্ন সরকারি অফিস-আদালত এবং আবাসিক এলাকায় পানি সরবরাহ করা হত। মাইজদী শহর স্থানান্তর করলেও, একযুগ পর্যন্ত মাইজদীকে নোয়াখালী জেলার সদরদপ্তর হিসেবে সরকারিভাবে স্বীকৃতি না দেওয়ায় বিষয়টি বিতর্কিত অবস্থায় ছিল। ১৯৬২ সালে মাইজদীকে নোয়াখালী জেলার স্থায়ী সদর দপ্তর হিসাবে সরকারিভাবে স্বীকৃতি দেয়া হয়।
নামকরণ
মেজদি বা মেজদিদি থেকে পরিবর্তিত হয়ে নোয়াখালীর আঞ্চলিক ভাষায় “মাইজদী” শব্দে পরিণত হয়েছে। জনৈক জমিদারের মেজ কন্যার জনহিতকর কাজের কারণে এতদ্বঅঞ্চলের জনগণ তাঁকে দিদি বলে ডাকতো। মেজদিদির জনপ্রিয়তা থেকেই জেলা শহরটির নাম মাইজদী হয় বলে জনশ্রুতি রয়েছে।
জনসংখ্যা
এই শহরের জনসংখ্যা হল ৭৪৫৮৫ জন (পুরুষ ৫১.৫০%, মহিলা ৪৮.৫০%)। জনসংখ্যার ঘনত্ব হলো ৫৯১৫ প্রতি কিমি২-এ।
শিক্ষা
এই শহরের লোকদের মধ্যে স্বাক্ষরতার হার হলো ৬০.৭%।
নবাব
নবাব বা নওয়াব (ফার্সি-আরবি: نواب, দেবনাগরী: नवाब) হলো দক্ষিণ এশিয়ার মুসলিম শাসকদের একটি সম্মানী উপাধি। মুঘল সাম্রাজ্যের সময় বিভিন্ন জায়গীরদারদের এই উপাধি প্রদান করা হতো। নবাবের সমার্থক স্ত্রী লিঙ্গ হিসেবে সাধারণত বেগম ব্যবহার করা হয়।
ইতিহাস
এটি একটি হিন্দুস্তানি শব্দ, যা উর্দু, বাংলা ও হিন্দি এবং কয়েকটি উত্তর-ভারতীয় ভাষায় ব্যবহৃত হয়। শব্দটি আরবি থেকে সংগৃহীত ফারসি শব্দ থেকে নেওয়া হয়েছে। মূলত "নায়েব" থেকে এই শব্দের উৎপত্তি। কয়েকটি অঞ্চলে, বিশেষ করে বঙ্গতে, শব্দটি নবাব হিসেবে উচ্চারিত হয়। নবাব শব্দটি পরবর্তীতে ইংরেজি ও অন্যান্য বিদেশি ভাষায় প্রবেশ করে।
তুল নদী
থাম্ব|200x200px| পাখির চোখে তুল নদী |alt=
তুল নদী (Туул гол) মধ্য এবং উত্তর মঙ্গোলিয়ার একটি নদী। মঙ্গোলদের কাছে পবিত্র, তুল নদীকে সাধারণত মঙ্গোলিয়ায় খাতান (রানী)তুল বলা হয়। এটি লম্বা এবং  এলাকা জুড়ে বিস্তৃত। ৬৩৬ খ্রিস্টাব্দে একটি চায়নিজ ঐতিহাসিক গ্রন্থ বুক অব সুই -এ নদীটিকে "দুলুও নদী" বলা হয়েছে। দ্য সিক্রেট হিস্ট্রি অব মঙ্গোল (১২৪০ খ্রিস্টাব্দ)-এ ঘন ঘন "তুল নদীর কৃষ্ণ বন" উল্লেখ করা হয়েছে যেখানে ওয়াং খানের প্রাসাদ ছিল। মিং রাজবংশ (১৩৬৮-১৬৪৪) চীন থেকে মঙ্গোলদের বিতারিত করে প্রতিষ্ঠিত হয়েছিল। বেইজিং দখল করার পরে, মিং এর প্রতিষ্ঠাতা হংউ সম্রাট ১৩৭২ সালে তুল নদীর তীরে মঙ্গোলদের পরাজিত করে তাদের আবার ওরখন নদীর দিকে ধাবিত করেছিলেন। একইভাবে হংউ সম্রাট ১৪১৪ সালে আবার তুল নদীর তীরে ঐরাতদের পরাজিত করেছিল।
নদীটির উৎপত্তি হয়েছে টোভ আইমাগের আর্ডেন জেলার খেনটি পর্বতমালার খান-খেনটি-নুরুর প্রাকৃতিক জলাধার থেকে। উৎপত্তির পর থেকে এটি দক্ষিণ-পশ্চিম দিকে প্রবাহিত হতে থাকে যতক্ষন না একটি উলানবাটর পৌঁছে। নদীর পানি মঙ্গোলিয়ার রাজধানী শহরের দক্ষিণ অংশের মধ্য দিয়ে প্রবাহিত হয় এবং বড় লুপ দিয়ে পশ্চিম দিকে অবিরত থাকে। এটি যখন বুলগান আইমাগের সীমানার সাথে মিলিত হয় তখন সীমানাটি দিয়ে চলতে চলতে উত্তর দিকে ফিরে যায়। সেলেঙ্গি আইমাগে প্রবেশের পর এটি অরখন্টুল জেলায় অরখন নদীতে গিয়ে পড়ে।
অরখন নদী আবার সেলেঙ্গি নদীতে গিয়ে পড়ে, যা রাশিয়া এবং বৈকাল হ্রদে প্রবাহিত হয়েছে। তুল নদী খুস্তাইন নুরু জাতীয় উদ্যানের পাশ দিয়েও বয়ে গেছে। এটি সাধারণত নভেম্বরের মাঝামাঝি থেকে এপ্রিলের মাঝামাঝি পর্যন্ত হিমায়িত হয়ে যায়। উইলো অরণ্য তুল নদীর তীরে বেড়ে উঠে এবং নদীটিতে বিপন্ন ২৭ প্রজাতির মাছ (স্টার্জিওন) বাস করে। বর্তমানে নদীটি দূষণে ভুগছে, এর কিছু উলানবাটরের কেন্দ্রীয় পয়ঃনিষ্কাশন ব্যবস্থা নদী অভিমুখী হওয়ার কারণে, পাশাপাশি জামার অঞ্চলে সোনার খনির ফলে ভারী খনিজ ও পলি দূষণজনিত কারণে। তদুপরি, নদীর ধারে জনবসতি বাড়ার ফলে পানির গুণগত মানের অবনতি হয়েছে।
বিবরণ
ফরাসী মিশনারি জাঁ-ফ্রাঙ্কোয়েস গার্বিলন, যিনি বহুবার মঙ্গোলিয়ার মধ্য দিয়ে ভ্রমণ করেছিলেন, ৩ আগস্ট, ১৬৯৮ তারিখে তুল নদীর বর্ণনা দিয়েছিলেন: "এই নদী (তুল নদী)-র উৎস কেন্টল পর্বতমালায়, এটি কারলন নদী থেকে ১২০ লি দূরে। প্রথমে এটি দক্ষিণ-পশ্চিম দিকে প্রবাহিত হয়েছে। তারপরে এটি একটি পাহাড় পেরিয়ে পশ্চিমের দিকে সরাসরি মোড় নিয়ে যায়, যার পাদদেশে আমরা শিবির স্থাপন করেছিলাম এবং এটি সেই জায়গার ঠিক পশ্চিমে অবস্থিত যেখানে ছোট তেরেলকি নদী তুলের সাথে মিশে। এটি কারলনের চেয়ে অনেক বড়। এর পানি অসাধারণ স্বচ্ছ এবং পাথুরে বিছানার উপর দিয়ে নদী প্রবাহিত। এর তীরগুলি সুন্দর বনে ঢাকা রয়েছে। নদীটি বহু শাখায় বিভক্ত হয়ে পৃথক ও পুনরায় একত্রিত হওয়ার কারণে বেশ কয়েকটি ছোট ছোট দ্বীপ তৈরি করে, যেগুলো বিভিন্ন গাছে ভরা গাছগুলি খুব ঘন এবং গুল্মযুক্ত, যা আমাদের প্রচণ্ড উত্তাপে একটি সতেজতা প্রদান করেছিল। এই নদীর স্রোত খুব দ্রুতগতির। গাছগুলির ওপারে, একপাশে এবং অন্যদিকে, একটি প্রচুর উর্বর বৃক্ষহীন তৃণভূমি দেখতে পাবে। এক কথায়, তারাতারি অঞ্চলে আমাদের সমস্ত ভ্রমণের মধ্যে এটি সর্বাধিক আনন্দদায়ক রাজ্য ছিল যা আমার এখনও মনে আছে।" মসিয়ে দে বোরবুলন (ফ্রান্সের মন্ত্রী) ১৮৬০ সালেও নদীটি পরিদর্শন করেছিলেন:"মসিয়ে দে বোরবুলন, মঙ্গোলের রাজধানী দিয়ে কোনও সহচর ছাড়াই যাত্রা করতে চেয়েছিলেন, রাশিয়ার এলাকায় প্রথম দিকে তুলের তীরে যাত্রা শুরু করেছিলেন… মসিয়ে দে বোরবুলন তুলের তীরে এসে একটি বার্চ গাছের নিচে ঢিবিতে বসেছিলেন: এই চমৎকার প্রাকৃতিক দৃশ্যের আগে অন্যতম এক সৌন্দর্য, যা মানুষকে ভাবায়, এই সুন্দর নদীর শুদ্ধ পানি মুগ্ধ করে তার পায়ে কলকল বাজে। শুকনো ও একঘেয়ে মরুভূমির পরে, উর্বর সমৃদ্ধ এবং মনোরম প্রকৃতিতে এসে আনন্দের অতিসজ্জে পৌঁছে গিয়েছিলাম। তিনি সেখানে নিমগ্ন ছিলেন, বিভ্রান্ত করা এক স্বপ্নে তার পিছনে একজনকে বলতে শুনেছিলেন: এটি উচ্চ শ্রেণীর মঙ্গোল, তাইজি বা ভদ্রলোক, যারা তাকে বিভিন্ন লক্ষণ দিয়ে বোঝানোর চেষ্টা করছিলেন যে তিনি যদি নদী পার হতে চান তবে তারা স্বানন্দে তাদের ঘোড়াগুলিতে নিয়ে যাবে।"
বিসলামা উইকিপিডিয়া
বিসলামা উইকিপিডিয়া হচ্ছে অনলাইন বিশ্বকোষ উইকিপিডিয়ার বিসলামা ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। বিসলামা উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
তজভিয়া গ্রিনফিল্ড
তজভিয়া গ্রিনফিল্ড (צביה גרינפילד একজন ইজরায়েলি রাজনীতিবিদ এবং মেরেজের জন্য নেসেটের প্রাক্তন সদস্য। তিনিই প্রথম হারেদি মহিলা যিনি এমকে হয়েছিলেন।
জীবনী
গ্রিনফিল্ড ১৯৪৫ সালে জেরুজালেমে জন্মগ্রহণ করেন। তিনি একটি হারেদি পরিবারে বড় হয়েছেন এবং বাইস ইয়াকভ স্কুলে পড়াশোনা করেছেন। তিনি জেরুজালেমের হিব্রু বিশ্ববিদ্যালয়ে দর্শন ও ইতিহাসে এমএ এবং পরে রাজনৈতিক দর্শনে পিএইচডি অর্জন করেন। ১৯৯০-এর দশকের শুরুতে তিনি রাজনৈতিকভাবে সক্রিয় হয়ে ওঠেন। ১৯৯৩ সালে তিনি অর্থোডক্স সমাজে শান্তি, সহিষ্ণুতা এবং গণতন্ত্র কে উৎসাহিত করার জন্য মিফেনহ ["পিভট পয়েন্ট"] ইনস্টিটিউট প্রতিষ্ঠা করেন। তিনি অর্থোডক্স উইমেন ফর দ্য স্যাঙ্কটিটি অফ লাইফ-এর অন্যতম প্রতিষ্ঠাতা ছিলেন, যিনি দক্ষিণ লেবাননের ইজরায়েলি দখলের বিরোধিতা করেছিলেন। গ্রিনফিল্ড বি'তসেলেমের পরিচালনা পর্ষদের সদস্য এবং জেনেভা চুক্তিতে স্বাক্ষরকারীদের মধ্যে ছিলেন। তিনি 'তারা ভয় পায়' বইটি লিখেছিলেন: কীভাবে অর্থোডক্স এবং অতি-অর্থোডক্স ইজরায়েলের নেতৃস্থানীয় বাহিনী হয়ে ওঠে। তিনি হার নফ-এ থাকেন এবং তার পাঁচ সন্তান অর্থোডক্স জায়নবাদী স্কুলে পড়াশোনা করে।
২০০৬ সালে গ্রিনফিল্ড সংসদীয় কর্মজীবন অনুসরণ করার সিদ্ধান্ত নেন। তিনি ১৭তম নেসেটের জন্য মেরেৎজ তালিকায় ছিলেন এবং চেয়ার ইয়োসি বেইলিন, রান কোহেন, আভশালোম ভিলান, জেহাভা গাল-অন এবং হাইম অরনের পরে মেরেৎজের ১,০০০ কেন্দ্রীয় কমিটির সদস্যদের মধ্যে ৭০০ জন অভ্যন্তরীণ ভোটে ষষ্ঠ স্থানে ছিলেন। মেরেৎজ পাঁচটি আসন পেয়েছিলেন। ২০০৮ সালের ৪ নভেম্বর গ্রিনফিল্ড বেইলিনের স্থলাভিষিক্ত হন, যিনি রাজনীতি থেকে অবসর নেন এবং নেসেট-এ শপথ নেওয়া প্রথম হারেদি মহিলা হন। ২০০৯ সালের নির্বাচনের আগে তিনি আবার মেরেৎজ তালিকায় ষষ্ঠ স্থান অর্জন করেন। তবে ২০০৯ সালের ফেব্রুয়ারি মাসে অনুষ্ঠিত নির্বাচনে তিনি তার আসন হারান, কারণ দলের প্রতিনিধিত্ব কমে তিনটি আসনে পরিণত হয়।
গ্রিনফিল্ড ফিলিস্তিনি ভূখণ্ডে ইজরায়েলি দখলের বিরোধিতা করে এবং "সামান্য সমন্বয়ের" সাথে গ্রিন লাইন বরাবর ইজরায়েলি-ফিলিস্তিনি সংঘাতের দুই রাষ্ট্রের সমাধানকে সমর্থন করে। তিনি নিজেকে একজন সামাজিক গণতন্ত্রী এবং একটি শক্তিশালী কল্যাণরাষ্ট্রের সমর্থক হিসাবে বর্ণনা করেন। তিনি কোন রাব্বিকে অনুসরণ করেন না, দাবি করেন যে সমসাময়িক ইজরায়েলি রাব্বিরা তাদের অনুসারীদের স্বার্থকে এগিয়ে নিয়ে যায় না। তিনি তাদের বিরুদ্ধে গাজান বিচ্ছিন্নতা পরিকল্পনার জন্য তাদের অনুসারীদের প্রস্তুত না করার অভিযোগও করেছিলেন। তিনি সংস্কার ইহুদি ধর্ম বা রক্ষণশীল ইহুদি ধর্ম বেছে নেওয়ার পরিবর্তে অর্থোডক্স থেকে যান, কারণ তিনি ধারাবাহিকতায় বিশ্বাস করেন, ইহুদি ঐতিহ্য এবং ইতিহাসের কাছাকাছি বোধ করেন এবং হালাচা পর্যবেক্ষণে প্রতিশ্রুতিবদ্ধ।
গ্রিনফিল্ড নিজেকে মার্কিন যুক্তরাষ্ট্র এবং ইউরোপের মতো একই মূল্যবোধের একজন অর্থোডক্স মহিলা বলে মনে করেন, গির্জা এবং রাষ্ট্রের পৃথকীকরণ গ্রহণ করেন, যা তিনি বিশ্বাস করেন যে ইহুদি ধর্মকে বাঁচানোর জন্য ইজরায়েলেও প্রয়োজনীয়। তিনি সমকামী অধিকার এবং সমকামী বিবাহ সমর্থন করেন। তার বইয়ে তিনি হারেদি খাতের বিরুদ্ধে শিশু সুবিধাকে আয়ের উৎস হিসেবে ব্যবহারের অভিযোগ করেছেন। তিনি শাব্বাতে লিফট ব্যবহার করেন না, এবং তার একটি পোষা কুকুর রয়েছে। তিনি হারেদিমের মধ্যে বিতর্ক সৃষ্টি করেছেন, এবং হারেদি সাংবাদিক কোবি এরিয়েলি দাবি করেছেন যে তিনি সত্যিই হারেদি নন কারণ তার একটি কুকুর আছে, এবং "আসল হারেদিম" মেরেৎজকে ঘৃণা করে।
রোদ্রিগো দে পোল
রোদ্রিগো হাভিয়ের দে পোল (Rodrigo De Paul, ; জন্ম: ২৪ মে ১৯৯৪; রোদ্রিগো দে পোল নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে স্পেনীয় ক্লাব আতলেতিকো মাদ্রিদ এবং আর্জেন্টিনা জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেন।
রোদ্রিগো ২০১৮ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ৪৩ ম্যাচে ২টি গোল করেছেন।
প্রারম্ভিক জীবন
রোদ্রিগো হাভিয়ের দে পোল ১৯৯৪ সালের ২৪শে মে তারিখে আর্জেন্টিনার সারান্দি (বুয়েনোস আইরেস) জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১৮ সালের ১১ই অক্টোবর তারিখে, ২৪ বছর, ৪ মাস ও ১৭ দিন বয়সে, ডান পায়ে ফুটবল খেলায় পারদর্শী রোদ্রিগো ইরাকের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে আর্জেন্টিনার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২৭ নম্বর জার্সি পরিধান করে বাম পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি আর্জেন্টিনা ৪–০ গোলের ব্যবধানে জয়লাভ করেছিল। আর্জেন্টিনার হয়ে অভিষেকের বছরে রোদ্রিগো সর্বমোট ৩ ম্যাচে অংশগ্রহণ করেছেন।
আইসিসি ক্রিকেট বিশ্বকাপ সুপার লিগ
আইসিসি ক্রিকেট বিশ্বকাপ সুপার লিগ বিশ্ব ওডিআই ক্রিকেটের প্রথম স্তর যার মাধ্যমে বিশ্বকাপে অংশগ্রহণের সরাসরি সুযোগ পাওয়া যায়। ২০১৯ সালে ১৩টি দল নিয়ে এই প্রতিযোগিতা শুরু হয় এবং আইসিসি ওডিআই চ্যাম্পিয়নশীপএর স্থান গ্রহণ করে। এই প্রতিযোগিতার শেষের দলগুলির নিয়মানুযায়ী আইসিসি ক্রিকেট বিশ্বকাপ লিগ ২ নামক দ্বিতীয় স্তরে অবনমন ঘটে।
শেখ মুজিবুর রহমানের চতুর্থ মন্ত্রিসভা
শেখ মুজিবুর রহমানের চতুর্থ মন্ত্রিসভা বা বাকশালের মন্ত্রিসভা ছিলো স্বাধীন বাংলাদেশের তৃতীয় সার্বভৌম সরকার। ২৫ জানুয়ারি ১৯৭৫ সালে শেখ মুজিবুর রহমান বাকশাল সরকার গঠন করে বাংলাদেশের রাষ্ট্রপতি হিসাবে দায়িত্ব গ্রহণ করেন এবং ১৫ আগস্ট ১৯৭৫ রাতে এক সেনা অভিযানে তিনি নিহত হন। এর পর সরকার গঠন করেন বাকশাল সরকারের বাণিজ্যমন্ত্রী খন্দকার মোশতাক আহমেদ।
মন্ত্রিসভার তালিকা
এই মন্ত্রিসভাটি নিম্নলিখিত মন্ত্রীদের সমন্বয়ে গঠিত হয়েছিল।
সারণগড়
সারণগড় (Sarangarh) ভারতের ছত্তিসগড় রাজ্যের রায়গড় জেলার একটি নগর পঞ্চায়েত-শাসিত শহর। এটি পূর্বতন দেশীয় রাজ্য সারণগড়ের রাজধানী ছিলো৷
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২১৭ মিটার (৭১১ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে সরনগড় শহরের জনসংখ্যা হল ১৪,৪৫৮ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭০%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে সরনগড় এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
ইসলামি শৌচাগার শিষ্টাচার
ইসলামি শৌচাগারের শিষ্টাচার হলো ইসলামে ব্যক্তিগত স্বাস্থ্যবিধি নিয়মের একটি সেট ‍যা শৌচাগারে যাওয়ার সময় অনুসরণ করা হয়। ইসলামি পরিষ্কারপরিচ্ছন্নতা আইনশাস্ত্রের এই নিয়মটি ক্বাদাহুল হাজাজ নামে পরিচিত।
কুরআনের একমাত্র প্রয়োজন হ'ল যদি পানি না পাওয়া যায় তবে পরিষ্কার মাটি দিয়ে নিজের হাত ও মুখ মাসেহ করে নেওয়া। চিরালিটি (শারীরিক অঙ্গসমূহ) এর বিষয়গুলি যেমন বাম বা ডান হাত কোনটি ব্যবহার করতে হবে এবং শৌচাগারে প্রবেশ করতে বা বের হতে কোন পা আগে ফেলতে হবে তা হাদিসের আলোকে উদ্ভূত হয়েছে। thumb|আজারবাইজানে ইসলামী শাসনামলে শৌচকর্মে ব্যবহৃত পাত্র
নিয়মাবলী
একজন মুসলমানকে অবশ্যই প্রথমে আবদ্ধ পানি, জনপথ বা ছায়া থেকে দূরে একটি গ্রহণযোগ্য জায়গা খুঁজে নিতে হবে। তাদের পরামর্শ দেওয়া হয়েছে যে বাম পা দিয়ে ওই অঞ্চলে প্রবেশ করা ভাল কিবলা থেকে অন্য দিকে মুখ করে থাকবে।
প্রস্রাব-পায়খানার সময় অবশ্যই চুপ করে থাকা উচিত। কথা বলা, শুভেচ্ছার জবাব দেওয়া বা অন্যকে শুভেচ্ছা জানানো দৃঢ়ভাবে নিরুৎসাহিত করা হয়েছে। একসাথে প্রস্রাব-পায়খানা করার সময়, দুজন মানুষের কথা বলা বা অপরের যৌনাঙ্গে দেখা নিষিদ্ধ।
বাংলাদেশ বিজ্ঞান জনপ্রিয়করণ সমিতি
বাংলাদেশ বিজ্ঞান জনপ্রিয়করণ সমিতি (এসপিএসবি) বাংলাদেশের বিজ্ঞান ক্ষেত্রে ও বিজ্ঞানকে জনপ্রিয়করণ করার লক্ষ্যে কর্তব্যরত একটি সংগঠন। ২০১৩ সালে শিশু-কিশোর বিজ্ঞান কংগ্রেসের মাধ্যমে সংগঠনটি অনন্য মাইলফলক অতিক্রম করে। এই কংগ্রেসের মাধ্যমে শিশু-কিশোররা বিভিন্ন প্রজেক্ট, কাগজ পোষ্টারের মাধ্যমে তাদের বৈজ্ঞানিক চিন্তাভাবনাকে প্রকাশ করার সুযোগ পায়। দেশব্যপী মেঘনাথ সাহা কর্মশালা, কুদরত-ই-খুদা সামার সায়েন্স ক্যাম্পের মাধ্যমে বিভিন্ন প্রস্তুতিমূলক কার্যক্রম করা হয়ে থাকে। বিজয়ীরা পরবর্তীতে বিভিন্ন ক্যাম্পের সাহায্যে দেশী ও বিদেশী গবেষকদের মাধ্যমে বিজ্ঞান গবেষণা এবং পরবর্তীতে বিভিন্ন আন্তর্জাতিক বিজ্ঞান মেলায় অংশগ্রহণ করে তাদের গবেষণাকে প্রকাশের সু্যোগ পায়।
ইসলামি শৌচাগার শিষ্টাচার
নিয়মাবলী
টয়লেটে থাকার সময় কোন খাবার খাওয়া কঠোরভাবে নিষিদ্ধ। মলত্যাগের পরে অবশ্যই বাম হাত দিয়ে মলদ্বারটি পানি দ্বারা ধুয়ে ফেলতে হবে। একইভাবে, প্রস্রাবের পরে শিশ্ন এবং ভালভা অবশ্যই বাম হাত দিয়ে ধুয়ে ফেলতে হবে। এই পরিষ্করণটি ইস্তিনজা নামে পরিচিত এবং সাধারণত একটি পাত্র (এটি কখনো কখনো বদনা নামে পরিচিত) ব্যবহার করে করা হয়। কুরআনে বলা হয়েছে; যে কারও নিজের হাত ভাল করে ধুয়ে নেওয়া উচিত, এটি আয়াত ৫:৬ এ আলোচনা করা হয়েছে।
বাংলাদেশ বিজ্ঞান জনপ্রিয়করণ সমিতি
কার্যক্রম
বাংলাদেশ বিজ্ঞান জনপ্রিয়করণ সমিতি বাংলাদেশের অন্যতম প্রধান বিজ্ঞান সংগঠন। এটি জাতীয় বিজ্ঞান জাদুঘরে একটি বিজ্ঞান ক্লাব হিসেবে নিবন্ধিত। ২০০১ সালে প্রতিষ্ঠিত এ সংগঠনটির সঙ্গে বাংলাদেশের প্রধান প্রধান বিজ্ঞানী ও প্রযুক্তিবিদগণ নানাভাবে যুক্ত।
ইসলামি শৌচাগার শিষ্টাচার
নিয়মাবলী
টয়লেট ছেড়ে যাওয়ার সময় ডান পা আগে দিয়ে বের হওয়ার পরামর্শ দেওয়া হয়, এবং একটি দো’আ পাঠ করতে বলা হয়েছে - "সব প্রশংসা আল্লাহর জন্য, যিনি আমার কাছ থেকে কষ্টদায়ক বস্তু বের করে দিয়েছেন এবং আমাকে নিরাপদ করেছেন।"
বাংলাদেশ বিজ্ঞান জনপ্রিয়করণ সমিতি
শিশু-কিশোর বিজ্ঞান কংগ্রেস
দেশের স্কুল-কলেজের শিক্ষার্থীদের মধ্যে বিজ্ঞানশিক্ষা জনপ্রিয় করে তোলা, শিক্ষার্থীদের সত্যিকার বিজ্ঞানীদের মতো করে চিন্তা ও গবেষণা করতে শেখানো এবং গুগল সায়েন্স ফেয়ার ও ইন্টেল ইন্টারন্যাশনাল সায়েন্স অ্যান্ড ইঞ্জিনিয়ারিং ফেয়ারে বাংলাদেশের শিক্ষার্থীদের অংশগ্রহণের লক্ষ্য নিয়ে অনুষ্ঠিত হয় শিশু-কিশোর বিজ্ঞান কংগ্রেস। বাংলাদেশ বিজ্ঞান জনপ্রিয়করণ সমিতি (এসপিএসবি) ও বাংলাদেশ ফ্রিডম ফাউন্ডেশন (বিএফএফ) ২০১৩ সাল থেকে শিশু-কিশোর বিজ্ঞান কংগ্রেস যৌথভাবে আয়োজন করে আসছে।
২০২০ সালের মার্চ মাস থেকে করোনা মহামারীর কারনে লকডাউন শুরু হয়ে যাওয়ার কারনে এবারের শিশু-কিশোর বিজ্ঞান কংগ্রেস অনলাইনে অনুষ্ঠিত হয়েছে। তিনদিনব্যাপী আয়োজনে সারাদেশের স্কুল ও কলেজপড়ুয়া শিক্ষার্থীরা তাদের বৈজ্ঞানিক গবেষণা উপস্থাপন করে বৈজ্ঞানিক পেপার, বৈজ্ঞানিক পোস্টার কিংবা বিজ্ঞান প্রজেক্টের মাধ্যমে। বিশ্ববিদ্যালয় পর্যায়ের অভিজ্ঞ শিক্ষকদের নিয়ে গঠিত একটি বিচারক দল শিক্ষার্থীদের এসব গবেষণা মূল্যায়ন করেন। তাদের মূল্যায়নের ভিত্তিতে সেরা পেপার, পোস্টার এবং প্রজেক্টগুলোকে পুরস্কৃত করা হয়।
তৃতীয় থেকে দ্বাদশ শ্রেণির শিক্ষার্থীরা তিনটি ক্যাটেগরিতে শিশু-কিশোর বিজ্ঞান কংগ্রেসে অংশ নেয়ার সুযোগ পায়। ক্যাটেগরিগুলো হল—
কংগ্রেসে শিক্ষার্থীরা তাদের গবেষণার কাজ তিন ভাবে উপস্থাপন করতে পারে—
শিক্ষার্থীরা তাদের গবেষণা নিয়ে একক কিংবা দলীয় রেজিস্ট্রেশনের মাধ্যমে কংগ্রেসে অংশ নিতে পারে।
বাংলাদেশ জুনিয়র সায়েন্স অলিম্পিয়াড (বিডিজেএসও)
২০১৩ সালে ভারতে অনুষ্ঠিত ১০ম আন্তর্জাতিক জুনিয়র সায়েন্স অলিম্পিয়াড (আইজেএসও)-তে বাংলাদেশ দল প্রথম অংশ নেয়। বাংলাদেশ বিজ্ঞান জনপ্রিয়করণ সমিতি (এসপিএসবি) এবং বাংলাদেশ ফ্রিডম ফাউন্ডেশন (বিএফএফ)-এর উদ্যোগে সে বছর ২ সদস্যের একটি পর্যবেক্ষক দল বাংলাদেশ থেকে অংশ নিয়েছিল। সে বছরই বাংলাদেশ আইজেএসও-এর সদস্যপদ লাভ করে।
বাংলাদেশে প্রথম জুনিয়র সায়েন্স অলিম্পিয়াড আয়োজন করা হয় ২০১৫ সালে, ঢাকার টিচার্স ট্রেইনিং কলেজে। এই আয়োজনটি করে এসপিএসবি এবং বিএফএফ। সেখানে সারাদেশ থেকে আগত প্রায় চারশত শিক্ষার্থী অংশ নেয়। এরপর বিজয়ীদের নিয়ে একটি ৩ দিনের অনাবাসিক ক্যাম্প করা হয়। ক্যাম্পের পর নির্বাচিতদের নিয়ে একটি টিম সিলেকশন টেস্টে (টিএসটি)-এর মাধ্যমে নির্বাচন করা হয় ৬ সদস্যের পূর্ণাঙ্গ দল। সেবছর বাংলাদেশ প্রকৌশল বিশ্ববিদ্যালয়ের অধ্যাপক ডঃ ফারসীম মান্নান মোহাম্মদীর নেতৃত্বে ১০ সদস্যের পূর্ণাঙ্গ বাংলাদেশ দল দক্ষিণ কোরিয়ায় অনুষ্ঠিত ১২তম আন্তর্জাতিক জুনিয়র সায়েন্স অলিম্পিয়াডে অংশ নেয়। প্রথমবারেই বাংলাদেশ দলের সদস্য ফারহান রওনক অর্নব অর্জন করে একটি ব্রোঞ্জ পদক। যা ভবিষ্যতে এই অলিম্পিয়াডে বাংলাদেশের সাফল্যের সম্ভাবনার বার্তা এনে দেয়।
এরপর ২০১৬, ২০১৭, ২০১৮ সাথেও গৌরবান্বিত ফলাফলের ধারাবাহিকতা বজার রেখে সর্বশেষ ২০১৯ সালে কাতারের দোহায় অনুষ্ঠেয় ১৬তম আন্তর্জাতিক জুনিয়র সায়েন্স অলিম্পিয়াডে অংশগ্রহণের জন্য আয়োজন করা হয় ৫ম বাংলাদেশ জুনিয়র সায়েন্স অলিম্পিয়াড। সেবছর দোহায় অনুষ্ঠেয় ১৬তম আইজেএসওতে বাংলাদেশ দলের ছয়জন ২টি রৌপ্য ও ৪টি ব্রোঞ্জপদক অর্জন করে।
২০১৯ সালে বিডিজেএসও অনুষ্ঠিত হয় চার ক্যাটাগরিতে, সেগুলো হল প্রাইমারি (৩য়-৫ম শ্রেণি), জুনিয়র (৬ষ্ঠ-৮ম শ্রেণি), সেকেন্ডারি (৯ম-১০ম শ্রেণি) ও বিশেষ (১১-১২ শ্রেণি, যাদের জন্ম ১ জানুয়ারি ২০০৪ সাল বা তার পরে)। উল্লেখ্য, এবছর প্রথম প্রাইমারি ক্যাটাগরি যুক্ত করা হয়। পরবর্তীতে বিডিজেএসও-তে ভালো করার লক্ষ্যে প্রাইমারি ক্যাটাগরি যুক্ত করা হয়।
বিডিজেএসও অনুষ্ঠিত হয় তিনটি বিষয়ের উপর:
এসপিএসবির কিছু বিশেষ আয়োজন
এসপিএসবির কর্মযজ্ঞে কিছু বড় আয়োজন রয়েছে যেগুলোর কাজ কয়েক মাসব্যাপী চলে। সেই আয়োজনগুলোর মধ্যে রয়েছে বাংলাদেশ জুনিয়র সায়েন্স অলিম্পিয়াড, শিশু-কিশোর বিজ্ঞান কংগ্রেস, আন্তর্জাতিক আলোক দিবস ইত্যাদি।
আন্তর্জাতিক আলো ও আলোক প্রযুক্তি বছরের নানা আয়োজন
আন্তর্জাতিক বিভিন্ন আয়োজনের বাংলাদেশ সমন্বয়ক এসপিএসবি। যেমন জাতিসংঘ ঘোষিত “আন্তর্জাতিক আলো ও আলোক প্রযুক্তি বছর ২০১৫” এর বাংলাদেশ সমন্বয়ক ছিল এসপিএসবি। ২০১৮ সাল থেকে উদযাপিত হওয়া আন্তর্জাতিক আলোক দিবসের বাংলাদেশের সমন্বয়ক এসপিএসবি।
সেচ্ছাসেবক দল
সকল কার্যক্রম সুষ্ঠুভাবে নিয়ন্ত্রণের জন্য মূলত প্রধান যে দুটি টিম কাজ করে তা হলো-
একাডেমিক টিম এবং লজিস্টিক টিমের বাইরেও আরো কিছু টিম কার্যক্রমে গুরুত্বপূর্ণ ভূমিকা পালন করে।
যেমন-
রুশ–পারস্য যুদ্ধ (১৭২২–১৭২৩)
রুশ–পারস্য যুদ্ধ (১৭২২–১৭২৩) বা পিটার দ্য গ্রেটের পারস্য অভিযান ছিল রাশিয়া ও পারস্যের মধ্যে সংঘটিত একটি যুদ্ধ। যুদ্ধটি শুরু করার পিছনে রাশিয়ার জারের মুখ্য উদ্দেশ্য ছিল কাস্পিয়ান ও ককেশাস অঞ্চলে রুশ আধিপত্য প্রতিষ্ঠা করা এবং পতনোম্মুখ সাফাভিদ সাম্রাজ্যের কাছ থেকে অঞ্চল ছিনিয়ে নেয়ার সম্ভাব্য অটোমান প্রচেষ্টা ব্যর্থ করে দেয়া।
পটভূমি
যুদ্ধের আগে রাশিয়া ও পারস্যের সীমান্ত ছিল তেরেক নদী বরাবর। নদীটির দক্ষিণে দাগেস্তানের খানাতগুলো ছিল পারস্যের শাহের করদরাজ্য। রাশিয়ার দক্ষিণ-পূর্ব দিকে সাম্রাজ্য বিস্তারের আকাঙ্ক্ষা এবং পারস্যের দুর্বলতাই ছিল এই যুদ্ধের মূল কারণ। ১৭২১ সালে বিদ্রোহী লেজগিনরা শামাখি শহর আক্রমণ করে সেখানে লুণ্ঠন চালায় এবং সেখানকার বহু অধিবাসীকে হত্যা করে। নিহতদের মধ্যে বেশ কয়েকজন রুশ বণিকও ছিল। পারস্যে রুশ রাষ্ট্রদূত আর্তেমি ভোলিনস্কি তদানীন্তন জার পিটার দ্য গ্রেটের কাছে রুশ বণিকদের ব্যাপক ক্ষয়ক্ষতি সম্পর্কে প্রতিবেদন পেশ করেন। প্রতিবেদনটিতে বলা হয় যে, ১৭২১ সালের ঘটনাটি ১৭১৭ সালে স্বাক্ষরিত রুশ–পারস্য বাণিজ্য চুক্তির সুস্পষ্ট লঙ্ঘন, কারণ চুক্তি অনুযায়ী পারস্য সরকার পারস্যের অভ্যন্তরে অবস্থানরত রুশ নাগরিকদের নিরাপত্তা নিশ্চিত করার প্রতিশ্রুতি দিয়েছিল। পারস্যের অরাজক অবস্থায় পারস্যের সাফাভি শাসক চুক্তিটির শর্তগুলো রক্ষা করার মতো অবস্থায় ছিলেন না। এজন্য ভোলিনস্কি পরিস্থিতির সুযোগ নিয়ে সাফাভি বাদশাহের একজন মিত্র হিসেবে শৃঙ্খলা পুনরুদ্ধারের অজুহাতে পিটারকে পারস্য আক্রমণ করার জন্য উৎসাহ দেন। পিটার তার পরামর্শ গ্রহণ করেন, এবং শামাখিতে রুশ বণিকদের ওপর আক্রমণের ঘটনাটিকে অজুহাত হিসেবে ব্যবহার করে পারস্য আক্রমণ করেন।
প্রস্তুতি
১৭১৪ থেকে ১৭২০ সালের মধ্যে বেশ কয়েকজন রুশ নাবিক কাস্পিয়ান সাগরের মানচিত্র আঁকেন। ১৭২২ সালের ১৫ জুলাই পিটার বেশ কয়েকটি স্থানীয় ভাষায় আক্রমণটির পক্ষে ইশতেহার প্রকাশ করেন (ইশতেহারের প্রণেতা ছিলেন দিমিত্রি কান্তেমির)। পিটার পারস্য অভিযানের জন্য ২২,০০০ পদাতিক সৈন্য, ৯,০০০ অশ্বারোহী সৈন্য এবং ৭০,০০০ কসাক, তাতার ও কালমিক সৈন্য সংগ্রহ করেন। যাতায়াতের জন্য তিনি ফিয়োদোর আপ্রাকসিনের অধীনে অস্ত্রাখানে কাস্পিয়ান নৌবহর গড়ে তোলেন। পদাতিক বাহিনী, কামান ও রসদপত্র সাগরপথে সুলাক নদীর মুখে পৌঁছে, আর অশ্বারোহী বাহিনী জারিৎসিন ও মোজদোক থেকে স্থলপথে পৌঁছে। যেসময় পিটার পারস্য আক্রমণের জন্য সৈন্য জড়ো করছিলেন, সেসময় পারস্যের সাফাভি রাষ্ট্র পতনের চূড়ান্ত প্রান্তে পৌঁছে গিয়েছিল।
প্রথম পর্যায়
রুশ নৌবহর ১৭২২ সালের ২৭ জুলাই সুলাক নদীর তীরে পৌঁছায়, এবং পিটার নিজে প্রথম অবতরণ করেন। সেখানে তিনি জানতে পারেন যে, তার অশ্বারোহী বাহিনীর কিছু অংশ এন্দেরেইতে চেচেনদের নিকট পরাজিত হয়েছে। এটিই ছিল রুশ ও চেচেনদের মধ্যে প্রথম সংঘর্ষ। পিটার চেচেনদের শাস্তি দেয়ার জন্য কালমিক সৈন্যদের প্রেরণ করেন। তিনি দক্ষিণদিকে অগ্রসর হন এবং বর্তমান মাখাচকালায় শিবির স্থাপন করেন। ১২ আগস্ট তিনি তার্কি শামখালাতের রাজধানী তার্কিতে প্রবেশ করেন, এবং সেখানকার শাসক তাকে বন্ধু হিসেবে গ্রহণ করেন। পরের দিন পিটার দক্ষিণে দেরবেন্তের দিকে অগ্রসর হন, এবং রুশ নৌবহর উপকূল বরাবর তাকে অনুসরণ করে। তিনি পরবর্তী শক্তিশালী শাসক কারাখিতাগের উৎসমির নিকট দূত প্রেরণ করেন। উৎসমি দূতদের হত্যা করেন এবং পিটারের অগ্রযাত্রা রোধ করার জন্য প্রায় ১৬,০০০ সৈন্য সংগ্রহ করেন। পাহাড়ি সৈন্যরা বীরত্বের সঙ্গে যুদ্ধ করে, কিন্তু সুশৃঙ্খল রুশ পদাতিক বাহিনীর নিকট পরাজিত হয়। রুশরা উতেমিশ শহর জ্বালিয়ে দেয় এবং দূতদের হত্যাকাণ্ডের প্রতিশোধ নেয়ার জন্য সমস্ত বন্দিকে ফাঁসিতে ঝুলিয়ে হত্যা করে। এই সংবাদ জানার পর ২৩ আগস্ট দেরবেন্তের খান পিটারের নিকট শহরটির চাবি সমর্পণ করেন। দেরবেন্ত শহরটি উপকূলীয় সমভূমির একটি সরু প্রান্তে অবস্থিত এবং এটিকে পারস্যের প্রবেশদ্বার হিসেবে বিবেচনা করা হত। দেরবেন্তে অবস্থানকালে পিটার জানতে পারেন যে, রুশ নৌবহরটি ঝড়ের কবলে পড়েছিল এবং এর ফলে অধিকাংশ রসদপত্র হারিয়ে গেছে। বছরের সেই ভাগে পুনরায় রসদ সরবরাহের কোনো সম্ভাবনা ছিল না, এজন্য পিটার দেরবেন্তে একটি শক্তিশালী রুশ সৈন্যদল রেখে তেরেক নদী পর্যন্ত প্রত্যাবর্তন করেন, অস্ত্রাখানে গিয়ে জাহাজে চড়েন এবং ১৩ ডিসেম্বর বিজয়ীর বেশে মস্কোয় প্রবেশ করেন।
দ্বিতীয় পর্যায়
মধ্য জর্জিয়ার কার্তলি রাজ্যের রাজা ষষ্ঠ ভাখতাং পারস্যের একজন করদ রাজা ছিলেন এবং সাত বছরব্যাপী পারসিকদের নিকট বন্দি ছিলেন। পারস্যের দুর্বলতার সুযোগে তিনি রাশিয়ার সঙ্গে একটি চুক্তি করেন। ১৭২২ সালের সেপ্টেম্বরে তিনি গঞ্জায় অগ্রসর হন। কিন্তু রুশরা তার সঙ্গে যোগদান না করায় নভেম্বরে তিনি তিবলিসিতে প্রত্যাবর্তন করেন। এর প্রতিশোধ নেয়ার জন্য পারসিকরা তার রাজ্যে একটি ধ্বংসাত্মক আক্রমণ পরিচালনা করে।
অস্ত্রাখান ত্যাগের পূর্বে ৬ নভেম্বর পিটার কাস্পিয়ান সাগরের দক্ষিণ-পশ্চিম কোণে অবস্থিত পারস্যের রেশত শহর দখল করার জন্য কর্নেল শিপোভের নেতৃত্বে ২ ব্যাটালিয়ন সৈন্য প্রেরণ করেন। স্থানীয় জনগণ আগ্রাসী আফগানদের বিরুদ্ধে রুশদের সহায়তা প্রার্থনা করে, কিন্তু দ্রুত মত পরিবর্তন করে ফেলে। পারসিকরা ১৫,০০০ সৈন্য সংগ্রহ করে, এবং শাহ দ্বিতীয় তাহমাসপ ১৭২৩ সালের ফেব্রুয়ারিতে রুশদেরকে প্রত্যাবর্তনের আদেশ দেন। কিন্তু মার্চের শেষদিকে পারসিকরা রুশদের নিকট পরাজিত হয়, এবং রেশত শহর রুশদের হস্তগত হয়।
১৭২৩ সালের ২৫ জুলাই রুশ জেনারেল মাতিউশকিন পারস্যের বাকু শহর দখল করেন। এরপর শীঘ্রই তিনি পশ্চিমের শিরভান শহর এবং কাস্পিয়ান সাগরের দক্ষিণ উপকূলে অবস্থিত আরো তিনটি পারসিক প্রদেশ দখল করেন। ১২ সেপ্টেম্বর রুশ ও পারসিকদের মধ্যে একটি চুক্তি হয়। চুক্তি অনুযায়ী রুশরা পারস্য থেকে আফগানদের বিতাড়িত করে শাহ তাহমাসপকে সিংহাসনে পুনরায় অধিষ্ঠিত করবে এবং বিনিময়ে রাশিয়া দেরবেন্ত, বাকু ও তিনটি দক্ষিণ উপকূলীয় প্রদেশ লাভ করবে বলে সিদ্ধান্ত গৃহীত হয়। পরবর্তী বছর প্রিন্স মেশচেরস্কি চুক্তিটির আনুষ্ঠানিক স্বীকৃতির জন্য পারস্যে যান, কিন্তু ব্যর্থ হন এবং অল্পের জন্য প্রাণে রক্ষা পান।
১৭২৩ সালের সেন্ট পিটার্সবার্গের সন্ধির মাধ্যমে যুদ্ধটির অবসান ঘটে, এবং পারস্য কাস্পিয়ান সাগরের পশ্চিম ও দক্ষিণ উপকূলে রুশ কর্তৃত্ব স্বীকার করে নেয়। ১৭২৪ সালের কন্সটান্টিনোপলের চুক্তি অনুসারে রাশিয়া তাদের দখলকৃত অঞ্চলের পশ্চিমে অটোমানদের কর্তৃত্ব স্বীকার করে নেয়, এবং এর মধ্য দিয়ে ট্রান্সককেশিয়া অঞ্চলটি শক্তিদ্বয়ের মধ্যে ভাগাভাগি হয়ে যায়।
ফলাফল
যুদ্ধটি ভিন্ন দুইটি কারণে উভয়পক্ষের জন্যই ক্ষতিকারক ছিল। পারস্য রাশিয়ার নিকট বিশাল অঞ্চল হারায়, আর রাশিয়া হারায় প্রচুরসংখ্যক সৈন্য। অভিযানটিতে অংশগ্রহণকারী ৬১,০৩৯ জন রুশ সৈন্যের মধ্যে ৩৬,৬৬৩ জন সৈন্য অভিযান চলাকালে প্রাণ হারায় (অধিকাংশ মৃত্যুর কারণ ছিল বিভিন্ন রোগ-ব্যাধি) । রুশরা দখলকৃত অঞ্চলগুলোর বহু ক্ষতি করে । উদাহরণস্বরূপ, গিলানে রুশ দখলদারিত্বের সময় রেশমপোকা চাষ ব্যাপকভাবে হ্রাস পায়, কারণ রেশমপোকা চাষ করত এমন অনেকেই পালিয়ে গিয়েছিল । শিল্পটির পুনর্জন্ম ঘটতে বহু বছর সময় লেগে যায় ।
পিটার ককেশাস ও উত্তর ইরানে দখলকৃত প্রদেশগুলো রাশিয়ার অধীনে রাখতে দৃঢ়প্রতিজ্ঞ ছিলেন। কিন্তু তিনি অঞ্চলগুলোর নিরাপত্তা নিয়ে শঙ্কিত ছিলেন, এবং এজন্য দেরবেন্ত ও হোলি ক্রসের নিরাপত্তা ব্যবস্থা শক্তিশালী করার আদেশ দেন । তিনি গিলান ও মাজেন্দারানকে রাশিয়ার সঙ্গে যুক্ত করতে দৃঢ়প্রতিজ্ঞ ছিলেন । ১৭২৪ সালের মে মাসে পিটার রেশতে রুশ বাহিনীর অধিনায়ক কর্নেল মাতিউশকিনের নিকট লেখেন যে, তার উচিত "আর্মেনীয় ও অন্যান্য খ্রিস্টানদের গিলান ও মাজেন্দারানে বসতি স্থাপনে উৎসাহিত করা, যেন মুসলিমরা সংখ্যায় যত দ্রুত সম্ভব হ্রাস পায়" ।
১৭৩২ সালে রুশ–তুর্কি যুদ্ধের প্রাক্কালে পিটারের উত্তরসূরি রুশ জারিনা অ্যানা আইভানোভনা রেশতের চুক্তি অনুযায়ী দখলকৃত বহু অঞ্চল পারস্যের নিকট ফিরিয়ে দেন। তার উদ্দেশ্য ছিল অটোমান সাম্রাজ্যের বিরুদ্ধে সাফাভিদের সঙ্গে একটি মৈত্রীজোট গঠন । ১৭৩৫ সালে স্বাক্ষরিত গঞ্জার চুক্তি অনুযায়ী, রাশিয়া দেরবেন্ত, বাকু ও তার্কিসহ পারস্যের নিকট হতে দখলকৃত অবশিষ্ট অঞ্চলসমূহ পারস্যকে ফিরিয়ে দেয়। এর ফলে পারস্য আবার উত্তর ও দক্ষিণ ককেশাস এবং বর্তমান উত্তর ইরানে নিজেদের পূর্ণ নিয়ন্ত্রণ প্রতিষ্ঠা করতে সক্ষম হয়। অবশ্য রুশ সৈন্যরা ১৭৩৪ সালের আগে পারস্যের প্রদেশগুলি থেকে প্রত্যাবর্তন করে নি ।
যুদ্ধটি জর্জীয় শাসকদের জন্যও বিধ্বংসী হিসেবে প্রমাণিত হয়, কারণ তারা পিটারের অভিযানকে সমর্থন করেছিলেন। পূর্ব জর্জিয়ায় কার্তলির ষষ্ঠ ভাখতাং তার সিংহাসন হারান এবং ১৭২৪ সালে রুশ রাজদরবারের আশ্রয় গ্রহণ করেন। পশ্চিম জর্জিয়ায় ইমেরেতির রাজা পঞ্চম আলেকজান্ডার কঠোর শর্তাধীনে অটোমান সার্বভৌমত্ব স্বীকার করে নিতে বাধ্য হন। অটোমানরা রুশদের হস্তক্ষেপে আতঙ্কিত হয়ে ককেশীয় উপকূলে তাদের নিয়ন্ত্রণ জোরদার করে ।
মোহাম্মদ আবদুল কুদ্দুস
'''মো. আবদুল কুদ্দুস''' (জন্ম: অজানা - মৃত্যু: ২০০২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
মো. আবদুল কুদ্দুসের জন্ম নারায়ণগঞ্জ জেলার বন্দর উপজেলার দক্ষিণ লক্ষ্মণখোলা গ্রামে। তার বাবার নাম ইয়াদ আলী বেপারি এবং মায়ের নাম মহিতুন নেছা। তার স্ত্রীর নাম গোলেছা বেগম। তাদের ছয় ছেলে ও এক মেয়ে।
কর্মজীবন
মো. আবদুল কুদ্দুস চাকরি করতেন পাকিস্তান সেনাবাহিনীতে। ১৯৭১ সালে কর্মরত ছিলেন তৃতীয় ইস্ট বেঙ্গল রেজিমেন্টের আলফা (এ) কোম্পানিতে। রেজিমেন্টের অবস্থান ছিল সৈয়দপুর সেনানিবাসে। মার্চ মাসে সম্ভাব্য ভারতীয় আগ্রাসনের কথা বলে তাদের সেনানিবাসের বাইরে মোতায়েন করা হয়। তিনি দিনাজপুর জেলার পার্বতীপুরে মোতায়েন ছিলেন। তাদের কোম্পানির অধিনায়ক ছিল অবাঙালি। মুক্তিযুদ্ধ শুরু হলে তারা বাঙালী সিনিয়র জেসিওর নেতৃত্বে ঝাঁপিয়ে পড়েন যুদ্ধে। পার্বতীপুরে পাকিস্তান সেনাবাহিনীকে তারা অ্যাম্বুশ করেন। তাদের আক্রমণে পাকিস্তান সেনাবাহিনীর ব্যাপক ক্ষয়ক্ষতি হয়। প্রতিরোধযুদ্ধ শেষে ভারতে যান।
মুক্তিযুদ্ধে ভূমিকা
১৯৭১ সালের ৩১ জুলাই জামালপুরের দেওয়ানগঞ্জ উপজেলার অন্তর্গত বাহাদুরাবাদ ঘাটে ছিলো নৌবন্দর। অবস্থান যমুনা নদীর পূর্ব পারে। একসময় দেশের পূর্বাঞ্চল, বিশেষত ঢাকার সঙ্গে উত্তরাঞ্চলের রেল যোগাযোগ রক্ষায় ওই ঘাটের গুরুত্ব ছিল অপরিসীম। ১৯৭১ সালে সেখানে ছিল পাকিস্তান সেনাবাহিনীর ঘাঁটি। প্রতিরক্ষায় নিয়োজিত ছিল ৩১ বালুচ রেজিমেন্ট। এ ছাড়া সহযোগী হিসেবে ছিল ইপিসিএএফ। ঘাটে তখন পাঁচটি জেটি ছিল। এর মধ্যে দুটি যাত্রীবাহী স্টিমার, দুটি সামরিক যানবাহন-রেল ওয়াগন-তেলের ট্যাংকার এবং একটি সি-ট্রাক, লঞ্চ ও সামরিক (আর্টিলারিসহ) মালামাল পারাপারের কাজে ব্যবহূত হতো। এ ছাড়া সেখানে ছিল রেলওয়ের ওয়ার্কশপ, পাওয়ার হাউস ও অন্যান্য স্থাপনা। সেদিন মুক্তিযোদ্ধাদের আক্রমণে বেশির ভাগ পাকিস্তানি সেনা ও ইপিসিএএফ নিহত হয়। জেটি, স্টিমার, কয়েকটি রেলবগি ও ওয়াগন এবং অন্যান্য স্থাপনা পুরোপুরি ধ্বংস বা ক্ষতিগ্রস্ত হয়। মো. আবদুল কুদ্দুসসহ একদল মুক্তিযোদ্ধা গোপনে এসেছেন বাংলাদেশের ভেতরে। তাদের অবস্থান ভারত-বাংলাদেশ সীমান্ত থেকে প্রায় ২৫ মাইল দূরে। তারা বেশির ভাগ নিয়মিত মুক্তিবাহিনীর (তৃতীয় ইস্ট বেঙ্গল রেজিমেন্ট) সদস্য। কয়েকটি উপদলে (প্লাটুন) বিভক্ত। একটি উপদলের নেতৃত্বে তিনি। তাদের কাছে আছে রকেট লঞ্চার, আরআর (রিকোয়েললেস রাইফেল) ও অন্যান্য অস্ত্র। একদিন রাতে তারা সবাই গোপন অবস্থান থেকে বেরিয়ে পড়েন। পূর্ব পরিকল্পনা অনুযায়ী, মো. আবদুল কুদ্দুস তার দল নিয়ে অবস্থান নেন আক্রমণস্থলের অদূরে একটি সেতুর কাছে। তার ওপর দায়িত্ব তাদের মূল আক্রমণকারী দলের নিরাপত্তা প্রদান এবং আক্রমণ চলাকালে আক্রান্ত পাকিস্তানি সেনাদের জন্য যাতে কোনো সাহায্য (রিইনফোর্সমেন্ট) যেতে না পারে তা নিশ্চিত করা। মুক্তিযোদ্ধাদের মূল আক্রমণকারী দল নির্ধারিত সময়েই আক্রমণ চালায়। তাদের প্রথম রকেটের নির্ভুল আঘাতেই সেখানকার জেনারেটর অকেজো এবং সঙ্গে সঙ্গে গোটা এলাকা অন্ধকার হয়ে যায়। আচমকা আক্রমণে পাকিস্তানি সেনারা হকচকিত। তবে কিছুক্ষণের মধ্যেই নিজেদের গুছিয়ে পাকিস্তানি সেনারাও পাল্টা আক্রমণ শুরু করে। কিন্তু তাদের শেষরক্ষা হয়নি। প্রচণ্ড আক্রমণে ছিন্নভিন্ন পাকিস্তানি সেনা ও রাজাকাররা বাঁচার জন্য কয়েকজন সেতু এলাকা দিয়ে পালিয়ে যাওয়ার চেষ্টা করে। তখন মো. আবদুল কুদ্দুসের দলের আক্রমণে তারা বেশির ভাগ নিহত হয়।
সেত
সেত (Seth) (বিকল্প বানান সেথ, সেতেশ, সুতেখ, সেতেখ অথবা সুতি) প্রাচীন মিশরীয় ধর্ম বিশ্বাসে তিনি ছিল মরুভূমি, ঝড় ও বিদেশীদের দেবতা। পরবর্তী পুরাণে তিনি ছিল অন্ধকার এবং বিশৃঙ্খলারও দেবতা। প্রাচীন গ্রিসে তার নাম দেয়া হয়েছিল Σήθ (সেত)।
নামের উৎস
সেত নামের অর্থ অজানা, কিন্তু ঐতিহাসিক কালে কয়েকটি ছদ্ম-ব্যুৎপত্তি কথা জানা যায়, যারা ইঙ্গিত করে প্রাচীন মিশরীয়রা এই নামটির সাথে তিনটা ভিন্ন অর্থ সম্পৃক্ত করত: দ্বিধার প্রনোদনা দানকারী, পরিত্যাগকারী এবং মাতাল। মিশরীয় চিত্রলিপির উপর ভিত্তি করে থেকে তার নামের উচ্চারণ ধ্বনি পুনঃনির্মিত হয়েছে হিসেবে এবং কপটিক ভাষায় লিখিত বিভিন্ন দলিল দস্তাবেজে তার উল্লেখ দেখা যায় Sēt।
সেত জন্তু
চিত্রকলায় সেতকে অধিকাংশক্ষেত্রেই একটা কাল্পনিক প্রাণী হিসেবে চিত্রত করা হয় যার নাম মিশরতাত্ত্বিকগণ দিয়েছেন "সেত জন্তু" বা টাইফনিয় জন্তু। এই টাইফনের বাঁকান নাক, চারকোনা কান, লেজের প্রান্ত দ্বি-খণ্ডিত এবং কুকুর সদৃশ দেহ; কখনো কখনো সেতকে মানব দেহ এবং সেত জন্তুর মত মাথার অধিকারী হিসেবেও চিত্রিত করা হয়। জানা কোন প্রাণীর সাথেই এই জন্তুর সদৃশ্যতা নেই, কিন্তু aardavak, গাধা, শিয়াল অথবা ফেনেক শৃগালের শংকর ভাবা যেতে পারে। বড় আকারের সমতল শীর্ষ বিশিষ্ট শিংগুলো দেখে জিরাফের সাথে সাদৃশ্য প্রস্তাব করেন কোন কোন Egyptologists । তবে, প্রাচীন মিশরীয়রা জিরাফ এবং সেত জন্তুর মধ্যে পার্থক্য বেশ যত্নের সাথেই ফুটিয়ে তুলত। পরবর্তীকালে সেতকে চিত্রিত করা হত গাধা অথবা গাধার মাথা বিশিষ্ট মানবদেহ এঁকে।
পরিবার
সেট হল পৃথিবীর দেবতা গেবের, এবং আকাশের দেবী নুট  পুত্র ; তার ভাইবোনের নাম ওসিরিস, আইসিস এবং নেফথিস । তিনি নেফথিসকে বিয়ে করেন এবং আনুবিসের জন্ম দেন। কিছু বিবরণে, তার বিদেশী দেবী আনাত এবং আস্তার্তের সাথে সম্পর্ক ছিল।  এই সম্পর্কগুলি থেকে মাগা নামক কুমির দেবতার জন্ম হয় বলে জানা যায়।
শঙ্করপুর মৎস্য বন্দর
শঙ্করপুর মৎস্য বন্দর পশ্চিমবঙ্গে অবস্থিত একটি সামুদ্রিক মৎস আহরণ কেন্দ্র। বন্দরটি দীঘা শহরের কাছেই অবস্থিত।
অবস্থান
এটি দীঘা থেকে ১৪ কিমি পূর্বে বঙ্গোপসাগর এর তীরে পূর্ব মেদিনীপুর জেলায় অবস্থিত।কলকাতা থেকে এটি ১৯৮ কিমি দূরে অবস্থিত।
সুযোগ-সুবিধা
এই বন্দরটিতে মোট ৫০০ টি নথিভুক্ত ট্রলার ও মাছধরা নৌকা রয়েছে।
ইতিহাস
বন্দরটি দুটি ধাপে গড়ে উঠেছে। প্রথম ধাপে বন্দরটি ১৯৮৩ সালে ১৫০ টি মাছধারা নৌকা এবং ট্রলার, বরফ কল, হিমঘর, ডিজেল বিক্রয় কেন্দ্র, ড্রাই ডক, বিশুদ্ধ জল ও জাল বুনন কেন্দ্র নিয়ে গড়ে ওঠে। প্রথম ধাপের কাজ সম্পূর্ণ হয় ১৯৮৭ সাল। এই ধাপে মোট ৫০০০ জনের কর্মসংস্থান হয়। দ্বিতীয় ধাপের কাজ ১৯৯৬ সালে শুরু হয় এবং শেষ হয় ২০০০ সালে। এই ধাপে ৭০০০ জনের কর্মসংস্থান হয়েছে। দ্বিতীয় ধাপে মোট ২২০ টি ট্রলার ও নৌকা রয়েছে। প্রধাপের নির্মাণ খরচ ৩ কোটি ও দ্বিতীয় ধাপে নির্মাণ খরচ হয় ৮ কোটি টাকা।
চিনি
thumb|দানাদার চিনি
চিনি এক প্রকার সুমিষ্ট পদার্থ যা গাছ বা ফলের রস থেকে প্রস্তুত করা হয়। ভারতবর্ষে সাধারণত আখ বা ইক্ষুর রস থেকে চিনি তৈরি করা হয়। এছাড়া বীট এবং ম্যাপল চিনির অন্য দুটি প্রধান বনজ উৎস। চিনির রাসায়নিক নাম সুক্রোজ এবং রাসায়নিক সংকেত
। এক অণু গ্লুকোজের সঙ্গে এক অণু ফ্রুক্টোজ জুড়ে এক অণু সুক্রোজ তৈরি হয়। রসায়নাগারে যে চিনি প্রস্তুত করা হয় তা প্রধানত: ঔষধে ব্যবহার করা হয়।
চিনি উদ্ভিদের টিস্যুতে সবচেয়ে বেশি পাওয়া যায়, কিন্তু সুক্রোজ বিশেষ করে আখ এবং চিনির বীজে কেন্দ্রীভূত থাকে, বাণিজ্যিকভাবে আদর্শমানের চিনি তৈরীর জন্য পরিশ্রুত করতে দক্ষ নিষ্কাশন প্রয়োজন ।
ইতিহাস :
ভারতীয় উপমহাদেশে চিনি উৎপাদিত হয়ে আসছে এবং এর চাষ সেখান থেকে খাইবার গিরিপথের মাধ্যমে আধুনিক আফগানিস্তানে ছড়িয়ে পড়ে। এটি প্রারম্ভিক সময়ে প্রচুর বা সস্তা ছিল না।ইউরোপীয় ঔপনিবেশিক যুগে পরিমার্জিত আখ আরও ব্যাপকভাবে পাওয়া যাওয়ার পরেও মূলত, লোকেরা কাঁচা আখ চিবিয়ে এর মিষ্টি আহরণ করত। জাভা এবং দক্ষিণ-পূর্ব এশিয়ার অন্যান্য চিনি উৎপাদনকারী অংশগুলিতে পাম উৎপাদিত চিনি পছন্দ করা হয়েছিল এবং নারকেল উৎপাদিত চিনি স্থানীয়ভাবে মিষ্টি তৈরিতে ব্যবহৃত হয়। প্রায় ৬০০০ খ্রিস্টপূর্ব হতে দক্ষিণ এশিয়া এবং দক্ষিণ-পূর্ব এশিয়াতে গ্রীষ্মপ্রধান দেশে চিনির উৎপত্তি হয়।
ভারতীয় চিকিৎসা পদ্ধতিতে (আয়ুর্বেদ), আখ ইক্ষু নামে পরিচিত এবং আখের রস ফণিতা নামে পরিচিত। এর সমার্থক শব্দ এবং বৈশিষ্ট্যগুলি নিঘণটে সংজ্ঞায়িত করা হয়েছে যেমন ভবপ্রকাশ (1.6.23)। চিনি তুলনামূলকভাবে গুরুত্বহীন ছিল যতক্ষণ না ভারতীয়রা আখের রসকে দানাদার স্ফটিক পরিণত করার পদ্ধতি আবিষ্কার করে, যা সংরক্ষণ করা এবং পরিবহন করা সহজ ছিল।5ম শতাব্দীর দিকে গুপ্তসাম্রাজ্যর সময় 'স্ফটিক চিনি' আবিষ্কৃত হয়। স্থানীয় ভারতীয় ভাষায়, এই স্ফটিকগুলিকে খন্ড (দেবনাগরী: खण्ड, খান্ডা) বলা হত, যা ক্যান্ডি শব্দের উৎস। ভারতে ভ্রমণকারী বৌদ্ধ সন্ন্যাসীরা চিনির ক্রিস্টালাইজেশন পদ্ধতি শিখে চীনে প্রচার করেছিলেন। উত্তর ভারতে হর্ষ (র. ৬০৬-৬৪৭) এর রাজত্বকালে, তাং-এর সম্রাট তাইজং (র. ৬২৬-৬৪৯) চিনির প্রতি তার আগ্রহ প্রকাশ করার পর, চীনে ভারতীয় দূতরা তাং-এর সম্রাট তাইজংকে আখ চাষের পদ্ধতি শিখিয়েছিলেন। সপ্তম শতাব্দীতে চীন তার প্রথম আখের বাগান স্থাপন করে। চীনা নথিগুলিতে চিনি পরিশোধনের জন্য প্রযুক্তি পেতে ভারতে অন্তত দুটি মিশন নিশ্চিত করার তথ্য বিদ্যমান, যা 647 খ্রিস্টব্দে শুরু হয়েছিল। ভারতীয় উপমহাদেশে,মধ্যপ্রাচ্য এবং চীনে, চিনি রান্না ও মিষ্টান্নের প্রধান উপাদান হয়ে ওঠে। ম্যাসেডোনিয়ার আলেকজান্ডারের অ্যাডমিরাল নিয়ারকাস 325 খ্রিস্টপূর্বাব্দে চিনি সম্পর্কে জানতেন, কারণ তিনি আলেকজান্ডার (আরিয়ান, অ্যানাবাসিস) এর নেতৃত্বে ভারত অভিযানে অংশগ্রহণ করেছিলেন। খ্রিস্টীয় ১ম শতাব্দীতে গ্রীক চিকিত্সক পেডানিয়াস ডায়োসকোরাইডস তার চিকিৎসা গ্রন্থ 'ডি মেটেরিয়া মেডিকাতে' চিনির বর্ণনা দিয়েছেন।
চিনির কাজঃ